হ্যালিফ্যাক্স, নোভা স্কোশিয়া
হ্যালিফ্যাক্স, আনুষ্ঠানিকভাবে পরিচিত হ্যালিফ্যাক্স আঞ্চলিক পৌরসভা (HRM) হিসেবে, হচ্ছে কানাডীয় প্রদেশ নোভা স্কোশিয়ার রাজধানী। ২০১৬-এর হিসেবে পৌরসভাটির জনসংখ্যা ৪০৩,১৩১ জন, যার ৩১৬,৭০১ জন হ্যালিফ্যাক্স পোতাশ্রয়ের শহুরে এলাকায় বসবাস করে। আঞ্চলিক পৌরসভাটি চারটি প্রাক্তন পৌরসভা নিয়ে গঠিত যা ১৯৯৬ সালে একত্রিত হয়েছিল: হ্যালিফ্যাক্স, ডার্টমাউথ, বেডফোর্ড, এবং হ্যালিফ্যাক্স কাউন্টি। সরকারী সেবা এবং বেসরকারী খাতের বৃহৎ সমাবেশ নিয়ে হ্যালিফ্যাক্স আটলান্টিক কানাডার একটি প্রধান অর্থনৈতিক কেন্দ্র। প্রধান নিয়োগকর্তা এবং অর্থনৈতিক উত্পাদয়িতা প্রতিষ্ঠানগুলোর মধ্যে অর্ন্তভুক্ত রয়েছে: জাতীয় প্রতিরক্ষা বিভাগ, ডালহৌসি বিশ্ববিদ্যালয়, সেন্ট মেরি বিশ্ববিদ্যালয়, হ্যালিফ্যাক্স শিপইয়ার্ড, সরকারের বিভিন্ন স্তরের, এবং হ্যালিফ্যাক্স বন্দর। কৃষি, মৎস্য শিকার, খনন, বনজ এবং প্রাকৃতিক গ্যাস নিষ্কাশন পৌরসভার গ্রামীণ এলাকায় পাওয়া প্রধান সম্পদ শিল্প। হ্যালিফ্যাক্স ২০১২ সালে কানাডায় বসবাসের জন্য চতুর্থ সেরা স্থান হিসেবে মানিসেন্স সাময়িকিতে স্থান পায়, "জীবনযাত্রার মান অনুযায়ী বড় শহরগুলি" এর তালিকাতে প্রথম এবং "ভবিষ্যতের বৃহৎ শহরগুলির" তালিকায় দ্বিতীয় স্থানে রয়েছে, উভয়ই এফডিআই ম্যাগাজিন কর্তৃক পরিচালিত হয় উত্তর ও দক্ষিণ আমেরিকান শহরগুলির জন্য। উপরন্তু, এফডিআই ম্যাগাজিন কর্তৃক পরিচালিত তালিকায় হ্যালিফ্যাক্স উত্তর ও দক্ষিণ আমেরিকান শহরগুলির ব্যবসায়ে বন্ধুত্বের জন্য শীর্ষ দশে স্থায়ীভাবে অবস্থান নিয়েছে।